Помощта на финансовия консултант е безценна при покупката на жилище. Неговата роля е да ви изготви комплексно финансово портфолио и да ви помогне да реализирате своите цели. Той ще ви предостави актуална информация за условията на различните банки, отпускащи ипотечни кредити и ще ви съдейства със сравнението между тях. Може да ви посъветва професионално за:
собственото участие;
размера на кредита;
лихвите;
таксите;
застраховките и др.
Понякога дори разликата в срока за погасяване на кредита може да ви спести хиляди левове. Предварителното разполагане с изчерпателна информация може да ви даде допълнителни насоки относно критериите за предстоящото търсене на жилище.